APSTIPRINĀTS

ar Pāvilostas ostas valdes

2023. gada 16. jūnija

Lēmumu Nr. 7

**Pāvilostas ostas pārvaldes piestātņu maksu un maksas pakalpojumu**

**izcenojumu noteikšanas metodika**

Izdoti saskaņā ar Ostu likuma 12.panta 1. daļu,

13.pantu un 15.pantu

1. **Vispārīgie jautājumi**
   1. Pāvilostas ostas pārvaldes maksas pakalpojumu izcenojumu noteikšanas metodika nosaka kārtību, kādā aprēķināmi un apstiprināmi ostas pakalpojumu tarifu un citu Pāvilostas ostas pārvaldes sniegto maksas pakalpojumu izcenojumi.
   2. Metodikas mērķis ir noteikt vienotu un ekonomiski pamatotu kārtību izcenojumu noteikšanai ostas sniegtajiem maksas pakalpojumiem.
2. **Ieņēmumu un izdevumu uzskaite**
   1. Ieņēmumi un izdevumi Pāvilostas ostas pārvaldē tiek uzskaitīti atbilstoši LR grāmatvedības likumam pēc ostas pārvaldes apstiprināta konta plāna.
   2. Reizi gadā, pakalpojumu sniegšanas efektivitātes novērtēšanai, tiek veikta Pāvilostas ostas pārvaldes ieņēmumu un izdevumu analīze par iepriekšējo pārskata gadu, sadalījumā pa sniegto pakalpojumu veidiem.
3. **Izcenojumu noteikšanas metodika**
   1. Ostas maksas pakalpojumu izcenojumu noteikšanai, katram maksas veidam, saskaņā ar šo noteikumu pielikumu, tiek sagatavots ostas maksas pakalpojuma izcenojums.
   2. Lai noteiktu ostas maksas pakalpojumu (t.sk. telpu nomas maksu) izcenojumus, tiek izstrādāts izcenojuma aprēķins, tajā ietverot visas izmaksas, kas rodas, sniedzot attiecīgo pakalpojumu, ieskaitot administrācijas izmaksas. Izcenojuma aprēķinam paredz rentabilitāti - neparedzētos izdevumus 5% apmērā.
   3. Nosakot ostas pakalpojumu izcenojumus, tiek veikta Pāvilostas ostas pārvaldes ieņēmumu un izdevumu analīze par iepriekšējo pārskata gadu, izcenojumu maksu izpēte tuvākajās ostās, ņemtas vērā preču un pakalpojumu cenu izmaiņas pārskata gadā, kā arī plānotais budžets kārtējam gadam
   4. Nosakot ostas pakalpojuma izcenojumus, nepieciešams saglabāt konkurētspēju ar blakus esošajām ostām, tāpēc tiek veikta ostu pakalpojumu izcenojumu izpēte tuvākajās ostās.
   5. Izcenojumu aprēķinam izmanto sekojošas formulas:

***Viena sniegtā pakalpojuma vienības izcenojums =*** *(tiešās izmaksas + netiešās izmaksas + neparedzētie 5%)*/*plānotais pakalpojuma vienību skaits.*

vai

***Viena sniegtā pakalpojuma vienības izcenojums =*** *tiešās izmaksas uz vienu pakalpojuma vienību + netiešās izmaksas/plānotais pakalpojumu skaits + pieskaitījums 5%*

* 1. Tiešās izmaksas ir izmaksas, kas ir tieši attiecināmas uz ostu maksas pakalpojuma sniegšanu. Šīs izmaksas ietver pakalpojuma sniegšanai izlietoto materiālu iegādes izmaksas, tiešos izdevumus darba samaksai, kā arī ar šo samaksu saistītās valsts sociālās apdrošināšanas obligātās iemaksa, pakalpojumu (energoresursu, ūdens un citu komunālo pakalpojumu u.c.) apmaksu, kas tieši saistīti ar konkrētā pakalpojuma nodrošināšanu, pamatlīdzekļu nolietojuma izmaksas, ja tās ir tieši attiecināmas uz konkrētā pakalpojuma sniegšanu.
  2. Netiešās izmaksas ir visas pārējās Pāvilostas ostas izmaksas, tās ir izmaksas, kas ir netieši saistītas ar attiecīgās ostas maksas pakalpojuma sniegšanu, piemēram, iestādes vadībā un administrācijā nodarbināto darbinieku un citu darbinieku darba algas un ar šīm algām saistītās valsts sociālās apdrošināšanas obligātās iemaksas, pamatlīdzekļu remonta un ekspluatācijas izdevumi, biroja uzturēšana, t.sk., apkures un elektrības izdevumi, pamatlīdzekļu nolietojums, nomas maksa un apdrošināšanas maksājumi, vispārējās nozīmes materiāli un citi ar attiecīgā maksas pakalpojuma sniegšanu netieši saistīti izdevumi.
  3. Kritēriju izmaksu klasificēšanai tiešajās un netiešajās izmaksās, kā arī netiešo izmaksu attiecināšanai uz konkrēto maksas pakalpojuma veidu Pāvilostas ostas pārvalde nosaka, pamatojoties uz konkrētās ostas maksas pakalpojuma un tā sniegšanas specifiku.
  4. Izmaksu aprēķinam var izmantot sekojošu informāciju – iepriekšējā pārskata gada faktiskās izmaksas vai pārskata gadam plānotās izmaksas. Gadījumos, kad būtiski mainījušās iepirkto preču un pakalpojumu cenas, izmaksu aprēķiniem izmanto pārskata gadam plānotās izmaksas un aktuālās preču un pakalpojumu cenas.

1. **Ostas pakalpojumu tarifu izcenojumu apstiprināšanas un spēkā stāšanās kārtība**
   1. Ostas pakalpojumu tarifu izcenojumu un maksas pakalpojumu izcenojumi tiek pārskatīti ne retāk kā reizi 2 gados un gadījumos, kad:
2. ir izdarīti grozījumi normatīvajos aktos vai mainījušies apstākļi, kas ietekmē iestādes sniedzamo pakalpojumu klāstu;
3. ir būtiski mainījušās(samazinājušās vai palielinājušās) tiešas vai netiešās izmaksas, kuras veido maksas pakalpojumu izcenojumus inflācijas, vai citu faktoru ietekmē;
4. ir būtiski mainījies plānoto maksas pakalpojumu vienību skaits noteiktā laika posmā, ka tas būtiski ietekmē vienas pakalpojumu vienības sniegšanas izmaksas.
   1. Ostas pakalpojumu tarifi un maksas pakalpojumu izcenojumi pēc to apstiprināšanas tiek publicēti Pāvilostas ostas pārvaldes tīmekļvietnē un oficiālajā izdevumā “Latvijas Vēstnesis” un stājas spēkā ne agrāk kā divus mēnešus pēc to publicēšanas oficiālajā izdevumā “Latvijas Vēstnesis”

Pāvilostas ostas pārvaldes pārvaldnieks: Artis Rimma

Pielikums

Pāvilostas ostas pārvaldes piestātņu maksu

un maksas pakalpojumu izcenojumu noteikšanas metodikai

*Ostas maksas pakalpojuma*

*izcenojuma nosaukums*

|  |  |  |
| --- | --- | --- |
| Izmaksu pozīcija | Izmaksu apjoms noteiktā laika posmā / uz vienu pakalpojuma vienību | Piezīmes |
| **Tiešās izmaksas** |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| Tiešās izmaksas kopā |  |  |
| **Netiešās izmaksas** |  |  |
|  |  |  |
|  |  |  |
|  |  |  |
|  |  |  |
| Administrācijas izmaksas |  |  |
| Netiešās izmaksas kopā |  |  |
| Neparedzētie 5% |  |  |
| Izmaksas kopā |  |  |
| Vienību skaits |  |  |
| Izcenojums uz vienu vienību |  |  |
|  |  |  |